**Tantárgyi tematika és félévi követelményrendszer**

**Ágazati gazdaságtan**

**Levelező tagozat**

**FMM1107L**

**Féléves tematika:**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Az üzemtan, mint tudomány kialakulása, fejlődése, a mezőgazdasági üzemtan kapcsolódásai, feladatai. A vállalat, mint gazdasági rendszer. Működésének általános modellje. A mezőgazdasági vállalatok jellemzői, sajátosságai, tevékenységi köre, ágazatai. A mezőgazdasági munkakörnyezet. A termelési folyamatok, a mezőgazdasági munkafolyamatok tervezése és szervezése. Az ágazat fogalma, jellemzői, felépülése, szerkesztésének és tervezésének jelentősége. A folyamatokat befolyásoló átfogó tevékenységek racionális szervezése. Géphasználattal összefüggő költségek tervezése, elemzése. Növényvédelmi tevékenységek tervezése és szervezése. Tápanyag-visszapótlás, tápanyag-gazdálkodás munkafolyamatainak tervezése, szervezése, ökonómiai értékelése. Öntözéssel kapcsolatos munkafolyamatok tervezése, szervezése, ökonómiája. A szállítás-anyagmozgatás szervezési és gazdasági kérdései. Talajművelési folyamatok szervezése, tervezése, kalkulációja. A házi dolgozat követelményrendszerének ismertetése, témaajánlások.
2. *konzultáció:* A szántóföldi növénytermesztési ágazatok szervezésének és ökonómiai elemzésének általános felépítése. A gabonaágazat bevétel- költség-jövedelem viszonyainak számítása, elemzése. Az ipari növények piac értékesítési lehetőségeinek változása, elemzése, ökonómiai kalkuláció. A burgonya ökonómiai elemzése, tekintettel piacának sajátosságaira. Hüvelyes növények bevétel – költség – jövedelem kalkulációja. A zöldség ágazat ráfordítás, hozamviszonyainak összehasonlító elemzése. A gyümölcs ágazat ráfordítás, hozamviszonyainak összehasonlító elemzése.
3. *konzultáció:* A szarvasmarha ágazatban előállított termékek ráfordítás – hozamviszonyainak összehasonlító elemzése. A sertés ágazatban előállított termékek ráfordítás – hozamviszonyainak összehasonlító elemzése. A baromfiágazat helyzete, jellemzése. A tojástermelés, és a hústermelés szervezési és ökonómiai kérdései. Komplex ágazati elemzési feladatok.
4. *konzultáció:* Zárthelyi dolgozat megírása a kiadott témakörök alapján. A gyakorlati jegyek kihirdetési idejének megbeszélése, pótlási lehetőségek ismertetése.

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke a részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A félév során a 4. konzultáción zárthelyi dolgozat lesz. A házi dolgozat leadásának határideje a 4. konzultáció időpontja. A gyakorlati jegyek kihirdetésére, pótlási lehetőségek ismertetésére egyeztetett időpontban kerül sor.

**A félévközi ellenőrzések követelményei:**

A dolgozatok 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozat és a házi dolgozat érdemjegyei határozzák meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2019. szeptember 2.

 **Kozmáné Petrilla Gréta**

 **Gazdálkodástudományi Intézet**